**e atâta toamnă**

*George Ioniţă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

de-atâta toamnă

frunzele tresar pe ramuri

înfiorate de reci adieri

tristeţi ascunse

răscolesc apusuri grăbite

peste care stropi de lumină

se scurg purpurii

înroşind umbrele

în suflete amintirile dau năvală

sugrumând nescursele clipe

înlănţuind timpul

tâlhărindu-l de viitor...

e-atâta toamnă...

şi-n grădini miroase a gutuie

dar tu inimă rămâi

tot străină şi pustie